google/wiki40b huggingface dataset:
Πάιονηρ 5

Αποστολή

Το διαστημικό σκάφος μας έστειλε δεδομένα που σύλλεξε από το μαγνητόμετρο για το μαγνητικό πεδίο και μέτρησε ότι ο μέσος ανενόχλητος διαπλανητικός τομέας ήταν περίπου 5 γ ± 0,5 γ σε μέγεθος. Το διαστημικό σκάφος μέτρησε, επίσης, τα ηλιακά σωματίδια και την κοσμική ακτινοβολία στο διαπλανητικό χώρο. Ο μετρητής μικρομετεωριτών, όμως, απέτυχε να λειτουργήσει σωστά. 
Η καταγραφή ψηφιακών δεδομένων έχουν διαβιβασθεί σε 1, 8 και 64 bit / s, ανάλογα με την απόσταση του διαστημικού οχήματος από τη Γη και το μέγεθος της κεραίας λήψης. Ο περιορισμός βάρους για τα ηλιακά κύτταρα εμπόδισαν τη συνεχή λειτουργία των πομπών τηλεμετρίας. Συνολικά ολοκλήρωσε 138,9 ώρες λειτουργίας, και πάνω από 3 Μbits δεδομένων ελήφθησαν. Το μεγαλύτερο τμήμα των δεδομένων έγινε δεκτός από το ράδιο τηλεσκόπιο Lovell στο παρατηρητήριο Jodrell Bank και το σταθμό παρακολούθησης της Χαβάης. Τα δεδομένα ελήφθησαν μέχρι τις 30 Απριλίου 1960, που ο θόρυβος του τηλεμετρία και αδύναμη ισχύς του σήματος έκαναν τη λήψη των δεδομένων αδύνατη. Το σήμα του διαστημικού σκάφους εντοπίστηκε από το παρατηρητήριο Jodrell Bank σε απόσταση ρεκόρ των 36.200.000 χιλιόμετρα (22,5 εκατομμύρια μίλια) στις 26 Ιουνίου 1960, αν και ήταν πάρα πολύ αδύναμη μέχρι τότε η λήψη δεδομένων.
Κλειτορία Αχαΐας

Ιστορία

Πριν την επανάσταση του 1821 στην περιοχή είχαν τους κήπους και τα χωράφια τους οι κάτοικοι του κοντινού χωριού Μάζι, κάποιοι είχαν και καλύβες, γι’ αυτό  και ονόμαζαν την περιοχή "Μαζαίικα Καλύβια". Μετά την επανάσταση οι κάτοικοι του Μαζίου μετοίκησαν στα Καλύβια χτίζοντας το σημερινό κεφαλοχώρι με το όνομα Μαζαίικα. Πολύ γρήγορα από το 1830 έγινε σπουδαίο εμπορικό κέντρο της περιοχής και συγκοινωνιακός κόμβος. Από τα Μαζέικα καταγόταν ο λήσταρχος Κωνσταντίνος Πανόπουλος.
Κατά την Γερμανική κατοχή και στις 14 Δεκεμβρίου 1943 ο γερμανικός στρατός λεηλάτησε και έκαψε το μεγαλύτερο τμήμα του χωριού στα πλαίσια της "επιχείρησης Καλάβρυτα".

Διοικητική εξέλιξη

Το 1835 γίνεται έδρα του νεοσύστατου Δήμου Κλειτορίας έως το 1912 με την κατάργηση των δήμων.
Το 1912 γίνεται η έδρα της κοινότητας Μαζεΐκων που την αποτελεί μαζί με το χωριό Μάζι, το 1928 μετονομάζεται σε Κάτω Κλειτορία και το 1968 σε Κλειτορία.
Το 1997 καταργείται η κοινότητα και προσαρτάται στον Δήμο Λευκασίου όπου γίνεται και η έδρα του, το 2010 με την κατάργηση του δήμου προσαρτάται στον διευρυμένο Δήμο Καλαβρύτων. Από τότε αποτελεί έδρα της ομώνυμης Τοπικής κοινότητας, στην οποία υπάγονται επίσης οι οικισμοί Βάλτος, Ελατόφυτο, Ζαρέλια και Καλλιθέα.

Υποδομές

Παλαιότερα διέθετε όλες τις δημόσιες υπηρεσίες, εφορία, ειρηνοδικείο, αστυνομικό τμήμα, ταχυδρομείο, κτηνιατρείο, αγρονομείο, τραπεζικά καταστήματα, δημόσια βιβλιοθήκη, κέντρο υγείας, ΟΤΕ, κέντρο περιβαλλοντολογικής εκπαίδευσης, υδροηλεκτρικό σταθμό της ΔΕΗ και βιολογικό καθαρισμό. Επίσης είχε μαθητική εστία που προσέφερε δυνατότητα διαμονής σε μαθητές του γυμνασίου και του λυκείου. Δυστυχώς όμως εξαιτίας της συνεχιζόμενης εγκατάλειψης της υπαίθρου, ελάχιστες από τις προαναφερόμενες υπηρεσίες συνεχίζουν να λειτουργούν ακόμα.
Ευαγγελία Χρήστου

Καριέρα

Η Χρήστου ξεκίνησε την καριέρα της από την ομάδα του Άρη Νίκαιας το 2007 και συνέχισε στο στο υψηλότερο επίπεδο του ελληνικού πρωταθλήματος με την ομάδα του Άρη. Όταν η ομάδα της Θεσσαλονίκης υποβιβάστηκε μετά το τέλος της σεζόν 2009-10, η Χρήστου συμφώνησε με τον Πανελλήνιο, ο οποίος κέρδισε την παραμονή του στην Α1 μετά την διαδικασία των πλέι-άουτ.
Συνέχισε στον Ζηρίνειο, ο οποίος κατέλαβε την δεύτερη θέση του πρώτου ομίλου της Α2 εθνικής κατηγορίας, μην καταφέρνοντας να κερδίσει την άνοδο του στο ανώτερο επίπεδο του ελληνικού πρωταθλήματος.
Το καλοκαίρι του 2012, μεταγράφηκε στους Ίωνες, βοηθώντας την ομάδα να καταλάβει την πρώτη θέση στον δεύτερο όμιλο της Α2 κατηγορίας και να αγωνιστεί την επόμενη σεζόν στην Α1, χωρίς να κερδίσει την παραμονή της.
Το 2014–15, φόρεσε την φανέλα του Παναθηναϊκού, κατακτώντας την δεύτερη θέση.
Έχει αγωνιστεί δεκατρείς φορές με την ελληνική εθνική ομάδα.
Κάρολος Λουδοβίκος του Άνχαλτ-Μπέρνμπουρκ-Σάουμμπουρκ-Χόυμ

Βιογραφία

Ήταν ο δευτερότοκος γιος του Βίκτωρα Α΄ πρίγκιπα του Άνχαλτ-Μπέρνμπουρκ-Σάουμμπουρκ-Χόυμ και της Καρλόττας-Λουίζας, κόρης του Γουλιέλμου-Μαυρικίου κόμη του Ίζενμπουρκ-Μπύντινγκεν-Μπίρσταϊν.
Το 1806 απεβίωσε στο Σάουμμπουρκ σε ηλικία 83 ετών και τον διαδέχθηκε ο πρωτότοκος γιος του Βίκτωρ Β΄.
1128 Άστριντ

Φυσικά χαρακτηριστικά

Η μέση διάμετρος της Άστριντ εκτιμάται σε 34,69 χιλιόμετρα. O φασματικός τύπος της είναι C (ανθρακούχος), ενώ το άλβεδό της είναι 0,0770. Η `Αστριντ περιστρέφεται γύρω από τον εαυτό της μία φορά κάθε 10 ώρες και 14 λεπτά.
Μίλκσεϊκ

Χειροποίητα

Τα χειροποίητα μίλκσεϊκ είναι φτιαγμένα σύμφωνα με την παράδοση από οποιαδήποτε γεύση παγωτού. Η προσθήκη γεύσεων όπως το σιρόπι σοκολάτας ή σφένδαμου μπορεί να μπει αρχικά στο μείγμα. Αυτό παρέχει  τη δυνατότητα στον κατασκευαστή του να διαλέξει ανάμεσα σε μεγάλη ποικιλία γεύσεων σε αντίθεση με τα μίλκσεϊκ που φτιάχνονται σε κάποια μηχανή. Σπάνια τα μίλκσεϊκ δε θα περιέχουν παγωτό. Ορισμένες πανομοιότυπες συνταγές με το μίλκσεϊκ που περιέχουν μεγάλη ποσότητα φρούτων και καθόλου παγωτό ονομάζονται Σμούθις (Smoothies). Παρόμοιο μπορεί να θεωρηθεί και το παγωμένο γιαούρτι. Υπάρχουν περιπτώσεις στις οποίες το ρόφημα φτιάχνεται με σερμπέτι , παγωμένο γιαούρτι και φρούτο και έχουν την υφή των Σμούθις αλλά μπορούν να θεωρηθούν και μίλκσεϊκ. Ένα μίλκσεϊκ με βάση το γάλα αποκαλείται με τον όρο "φραπέ" σε διάφορες περιοχές της Αγγλίας και του Καναδά.

Μηχανές μίλκσεϊκ

Τα εστιατόρια με αυξημένη πελατεία και κίνηση, όπως το McDonald's, συχνά επιλέγουν να χρησιμοποιήσουν μίγματα προπαρασκευασμένων μίλκσεϊκ που ετοιμάζονται σε αυτόματες μηχανές . Αυτά τα μηχανήματα είναι μεταλλικοί κύλινδροι με χτυπητήρια που χρησιμοποιούν ψυκτικά πηνία για να παγώσουν τα μίγματα μίλκσεϊκ σε μια πόσιμη υφή. Ο αριθμός των διαφορετικών γεύσεων που μπορούν να εξυπηρετήσουν τα εστιατόρια με αυτόματες μηχανές μίλκσεϊκ είναι περιορισμένος από τον αριθμό των διαφορετικών δεξαμενών στις μηχανές μίλκσεϊκ τους, έτσι ώστε τα εστιατόρια γρήγορου φαγητού συνήθως προσφέρουν λιγότερες γεύσεις μίλκσεϊκ.

Προπαρασκευασμένα προϊόντα

Προπαρασκευασμένα μίλκσεϊκ πωλούνται σε παντοπωλεία στη Βόρεια Αμερική και το Ηνωμένο Βασίλειο. Τα ποτά αυτά παρασκευάζονται από γάλα αναμεμειγμένο με γλυκαντική σκόνη, τεχνητό σιρόπι ή συμπύκνωμα, το οποίο διαφορετικά θα ονομαζόταν «αρωματισμένο γάλα», παχυμένο με καρραγενάνη ή άλλα προϊόντα. Τα εμφιαλωμένα γαλακτοκομικά προϊόντα πωλούνται συνήθως σε φιάλες των 330 ml, 500 ml ή 1 λίτρου.
Gypsy Woman (άλμπουμ)

Gypsy Woman είναι ο τίτλος του πρώτου διεθνούς mini album (EP) της Ελένης Φουρέιρα, έπειτα από κυκλοφορία τεσσάρων studio albums. 
Κυκλοφόρησε από τη δισκογραφική εταιρεία Panik Records στις 17 Μαϊου 2019 μέσω Spotify, ενώ από την 1η Ιουνίου 2019 θα είναι διαθέσιμο στα ψηφιακά καταστήματα.
Περιλαμβάνει συνολικά πέντε τραγούδια: Το ομώνυμο «Gypsy Woman», το οποίο αποτελεί διασκευή του ίδιου τραγουδιού της Crystal Waters που σημείωσε επιτυχία στα 90s, το «El Ritmo Psicodelico», το «Call Ya», το «Barcelona» και το «Maria». 
Η γλώσσα των τραγουδιών είναι αγγλικά και ισπανικά.
Κότορ

Ιστορία

Το Κότορ έχει για πρώτη φορά αναφερθεί το 168 π.Χ. και είχε κατοικηθεί κατά την διάρκεια των Αρχαίων Ρωμαϊκών χρόνων. Την εποχή εκείνη ήταν γνωστή ως Acruvium, Ascrivium ή Ascruvium και ήταν μέρος της Ρωμαϊκής επαρχίας της Δαλματίας. 
Στον μεσαίωνα το φυσικό λιμάνι του Κότορ στην Αδριατική θάλασσα αποτέλεσε σημαντικό εμπορικό και καλλιτεχνικό κέντρο.

Αξιοθέατα

Η φυσική πολιτιστική-περιοχή του Κότορ είναι χαρακτηρισμένη από το 1979 ως Μνημείο Παγκόσμιας Κληρονομιάς από την UNESCO.
.sch

Στο σύστημα domain name (DNS), το .sch είναι τομέας δευτέρου επιπέδου που χρησιμοποιείται από αρκετές χώρες, όπως το Ιράν (.ir), τη Σαουδική Αραβία (.sa), το Ηνωμένο Βασίλειο (.uk) και την Ελλάδα (.gr), ως υποτομέας που αντιπροσωπεύει πρωτοβάθμιας, δευτεροβάθμιας εκπαίδευσης και τριτοβάθμιας εκπαίδευσης ιδρύματα. Πχ στην Ελλάδα: www.<όνομασχολείου>.sch.gr.
Πρωτάθλημα Γαλλίας καλαθοσφαίρισης ανδρών

Ιστορία

Κατά τη διάρκεια της μακράς ιστορίας του, το πρωτάθλημα της Γαλλίας χαρακτηρίστηκε επανειλημμένα από διαστήματα κυριαρχίας ορισμένων συλλόγων. Το πρώτο διάστημα κυρίαρχη ήταν η ομάδα της Αλσατίας η Μιλούζ (1924-1931), έπειτα η ΑΣΒΕΛ Λυών-Βιλερμπάν (1950, 1960 και 1970), με τις Λιμόζ και Ορτέζ να ακολουθούν (1980 και 1990).
Η δομή του πρωταθλήματος έχει εξελιχθεί καθ' όλη όλη την ιστορία του. Επί του παρόντος, λαμβάνει χώρα σε δύο φάσεις: την κανονική περίοδο (Saison Régulière) κατά την οποία οι ομάδες του πρωταθλήματος αγωνίζονται μεταξύ τους εντός και εκτός έδρας και τα πλέι-οφ (Playoffs), στα οποία συμμετέχουν οι ομάδες που έχουν τερματίσει στις 8 πρώτες θέσεις του πρωταθλήματος στην κανονική περίοδο, όπου οι νικήτριες των προημιτελικών και ημιτελικών καθορίζονται έπειτα από τρεις αναμετρήσεις, ενώ η πρωταθλήτρια αναδεικνύεται η ομάδα που θα επικρατήσει στον τελικό, έπειτα από μία σειρά πέντε αγώνων. Οι ομάδες που έχουν τερματίσει στις δύο τελευταίες θέσεις στην κανονική διάρκεια του πρωταθλήματος, υποβιβάζονται στην αμέσως κατώτερη κατηγορία, την Προ Β και αντικαθίστανται από δύο ομάδες της Προ Β.
Η ΑΣΒΕΛ Λυών-Βιλερμπάν αποτελεί την ποιο επιτυχημένη ομάδα καθ' όλη την ιστορία του πρωταθλήματος, καθώς έχει κατακτήσει συνολικά 19 τίτλους. Τρέχουσα (2019) πρωταθλήτρια είναι η ΑΣΒΕΛ Λυών-Βιλερμπάν.

Λογότυπα

Ακολουθούν τα λογότυπα του πρωταθλήματος με χρονολογική σειρά:
Α΄ Εθνική ποδοσφαίρου ανδρών 1976-1977

Το πρωτάθλημα της περιόδου 1976–77 ήταν το 18ο που διεξήχθη σε μορφή εθνικής κατηγορίας. Το κατέκτησε ο Παναθηναϊκός για 12η φορά στην ιστορία του, τερματίζοντας δύο βαθμούς μπροστά από τους Ολυμπιακό και ΠΑΟΚ και τρεις από την ΑΕΚ, καθώς οι τέσσερις αυτές ομάδες διεκδίκησαν μέχρι τέλους τον τίτλο του πρωταθλητή.
Στη μάχη για την αποφυγή του υποβιβασμού δεν τα κατάφεραν να παραμείνουν στην κατηγορία ο Ατρόμητος Αθηνών και ο Παναιτωλικός. Ο τελευταίος ισοβάθμησε με άλλες τρεις ομάδες στις θέσεις 14 έως 17 και υποβιβάστηκε λόγω χειρότερου συντελεστή τερμάτων.
Φραγκίσκος Ε΄ της Μόντενα

Βιογραφία

Ο Φραγκίσκος-Φερδινάνδος-Γεμινιανός ήταν ο πρωτότοκος γιος του Φραγκίσκου Δ΄ δούκα της Μόντενα και της Μαρίας-Βεατρίκης της Σαβοΐας, κόρης του Βίκτορα-Εμμανουήλ Α΄ της Σαρδηνίας. Βαπτίστηκε από τον αρχιεπίσκοπο στο Καθεδρικό της Μόντενα· ανάδοχός του ήταν ο εξάδελφος του πατέρα του, ο Φραγκίσκος Β΄ αρχιδούκας της Αυστρίας, βασιλιάς της Ουγγαρίας, της Βοημίας και της Γερμανίας, δια του αντιπροσώπου του Φερδινάνδου Καρόλου, θείου του Φραγκίσκου Ε΄.
Όταν ήταν νεαρός είχε εκπαιδευτές τον κόμη Κλεμέντε Κορονίνι, τον δον Πιέτρο Ραφαέλι, μελλοντικό επίσκοπο Κάπρι και τον βαρόνο Έρνεστ Γκέραμπ. Το 1840 απεβίωσε η μητέρα του, που οι Ιακωβίτες τη θεωρούσαν διεκδικήτρια του στέμματος της Βρετανίας και τη διαδέχθηκε στην αξίωση αυτή. Το 1842 νυμφεύτηκε και ένας οβελίσκος εγέρθηκε στη Ρέτζια ως ανάμνηση του γάμου του.
Το 1846 απεβίωσε ο πατέρας του και τον διαδέχθηκε ως δούκας της Μόντνενα, Ρέτζιο, Μιράντολα, Μάσα και πρίγκιπας της Καράρα. Το επόμενο έτος απεβίωσε η δεύτερη εξαδέλφη του Μαρία-Λουίζα, κόρη του Φραγκίσκου Β΄ και κληρονόμησε το δουκάτο της Γκουαστάλα.
Κατά τις επαναστάσεις του 1848 μία λαϊκή εξέρερση τον έκανε να φύγει, επανήλθε όμως το επόμενο έτος με τη συνδρομή Αυστριακού στρατού. Το 1859 στρατός του βασιλείου της Σαρδηνίας, βοηθούμενος από στρατό της Γαλλίας, εισέβαλε στο δουκάτο του και αναγκάστηκε να διαφύγει. Το επόμενο έτος ο Βίκτωρ-Εμμανουήλ Β΄ όρισε τη Μόντνενα ως μέρος του νέου βασιλείου του της Ιταλίας. Ο Φραγκίσκος Ε΄ διαμαρτυρήθηκε· είχε αποσυρθεί στη Βιέννη, στο ανάκτορο Μόντνενα, ενώ το θέρος πήγαινε στο ανάκτορό του στη Βαυαρία. Ταξίδευε περιστασιακά και το 1864 επισκέφθηκε τη Μέση Ανατολή. Απεβίωσε το 1875 στη Βιέννη και τάφηκε στο ναό των Καπουτσίνων στη Βιέννη. Κληροδότησε την τεράστια περιουσία του στον Φραγκίσκο-Φερδινάνδο, δισεγγονό του Φραγκίσκου Β΄.

Οικογένεια

Το 1842 στο Μόναχο νυμφεύτηκε την Αδελγούνδη των Βίττελσμπαχ, κόρη του Λουδοβίκου Α΄ της Βαυαρίας. Η κόρη τους έζησε εννέα μήνες.
Τοξότες Ξάνθης

Ιστορία

Ο οικισμός περί το 19ο αιώνα ονομαζόταν Όξιλαρ (Okcular) και αποτελούνταν από μουσουλμανικό πληθυσμό. Οι κάτοικοι του οικισμού ήταν καπνοκαλλιεργητές. Κατά τον Β΄ Βαλκανικό Πόλεμο, ορισμένοι κάτοικοι έφυγαν από τις εστίες τους. Έπειτα από τη Συνθήκη της Λωζάνης, στα περίχωρα του Σιδηροδρομικού Σταθμού εγκαταστάθηκαν πρόσφυγες από την Ανατολική Θράκη και 70 πρόσφυγες από τη Μικρά Ασία μετέβησαν στον οικισμό Τούζλα. Το 1923, πρόσφυγες από την ευρύτερη περιοχή της Τραπεζούντας έφτασαν στα Ίμερα. Το 1924, ο οικισμός από Όξιλαρ μετονομάστηκε σε Τοξότες. Σταδιακά οι οικισμοί Τούζλα και Ίμερα εγκαταλήφθηκαν.
Πατ Καλάθης

Βιογραφικά στοιχεία

Ο Πατ Καλάθης γεννήθηκε στις 12 Δεκεμβρίου 1985 στην πόλη Κέισελμπερι (Casselberry) της Φλόριδα από Έλληνες γονείς. Πατέρας του είναι ο Γιάννης Καλάθης, ενώ ο παππούς του Βασίλειος Καλάθης καταγόταν από τη Λήμνο και είχε μεταναστεύσει στη Ν. Υόρκη σε ηλικία 21 έτους. Μάλιστα, στις αρχές της δεκαετίας 1920-30 είχε διατελέσει πρόεδρος της "Παλλημνιακής Αδελφότητας "Ήφαιστος".

Καριέρα

Έχει διπλή υπηκοότητα ελληνική και αμερικανική και έχει αποφασίσει να αγωνιστεί με την Εθνική Ελλάδος, όπως ο μικρότερος αδελφός του, ο Νικ Καλάθης. Ο Πατ ξεκίνησε το μπάσκετ στο γυμνάσιο του Λέικ Χόουελ (Lake Howell) ως πόιντ γκαρντ (τότε είχε ύψος 1,80) και καθώς ψήλωνε ως τα 2,08 εξελίχθηκε σε σμολ φόργουορντ. Συνέχισε στους Saint Joseph's Hawks του πανεπιστήμιου Saint Joseph's University στη Φιλαδέλφεια, όπου είχε μ.ό. 13,9 πόντους και 7,1 ριμπάουντ ανά αγώνα.
Σταδιακά ως την τελευταία χρονιά ανέβασε τους μ.ό. σε 17,5 πόντους και 7,5 ριμπάουντ και το 2008 κατάφερε να οδηγήσει τους Χοκς από την Atlantic 10 Conference στην ανώτερη κατηγορία (Division I) του NCAA για πρώτη φορά από το 2004. Συνολικά σκόραρε 1.251 πόντους στην παρουσία του στους Χοκς, επίδοση που τον φέρνει στους 30 πρώτους σκόρερ στην ιστορία του κολεγίου. Επίσης, με 630 ριμπάουντ βρίσκεται στην 22η θέση της αντίστοιχης λίστας. Είναι στον κατάλογο των 26 παικτών του κολεγίου που έχουν ταυτόχρονα πετύχει πάνω από 1000 πόντους και πάνω από 500 ριμπάουντ.
Δεν έγινε ντραφτ για το ΝΒΑ και τελικά προτίμησε να έλθει στην Ελλάδα, όπου το 2008 υπέγραψε τριετές συμβόλαιο στον Γ.Σ. Αμαρουσίου. Το καλοκαίρι του 2010, οπότε κι έμεινε ελεύθερος, ο Καλάθης πήρε μεταγραφή στον Κολοσσό Ρόδου. Τον Ιούλιο 2011 ανακοινώθηκε από τον Παναθηναϊκό δηλώνοντας χαρούμενος που θα αγωνιστεί μαζί με τον αδερφό του Νικ. Με τον Παναθηναϊκό κατέκτησε το Κύπελλο Ελλάδας και έφτασε στο final four της Κωνσταντινούπολης.Το 2012 έληξε η συνεργασία του με τον Παναθηναϊκό και υπέγραψε συμβόλαιο με την ισραηλινή Μακάμπι Χάιφα, με την οποία κατέκτησε το πρωτάθλημα Ισραήλ το 2013. Το 2013 πήρε μεταγραφή στην Αστάνα από το Καζακστάν με την οποία κατέκτησε δυο Πρωταθλήματα (2014, 2015) και ένα Κύπελλο (2014).
Τον Αύγουστο 2016 ανακοινώθηκε η επιστροφή του στην ομάδα του Παναθηναϊκού έπειτα από τέσσερα χρόνια, οπού βρέθηκε ξανά μαζί με τον μικρότερο αδελφό του Νικ. Στις 4 Ιανουαρίου 2017 συνέχισε την καριέρα του στην ιταλική Καντού. Στις 2 Δεκεμβρίου, ανακοινώθηκε ότι σταματάει το μπάσκετ και γίνεται ατζέντης αθλητών. Στις 15 Μαρτίου ανακοινώθηκε ότι το κολέγιο που φοίτησε (Saint Joseph), τον εισάγει στο δικό του Hall of Fame.
Ούγος ΣΤ΄ του Λουζινιάν

Βιογραφία

Ήταν γιος και διάδοχος του Ούγου Ε΄ κυρίου του Λουζινιάν και της Αλμοντίς, κόρης και διαδόχου του Βερνάρδου Α΄ κόμη του Λα Μαρς.
Παρά την ευλάβειά του ήταν μόνιμα σε αντιπαράθεση με το αββαείο του Αγ. Μαισέντ. Σε πολλές περιπτώσεις οι φιλονικίες με τους μοναχούς ήταν τόσο βίαιες, που αναγκάστηκε να επέμβει ο δούκας της Ακουιτανίας, οι επίσκοποι του Πουατιέ και του Σαιντ και ο πάπας Πασχάλιος Β΄. Οι μοναχοί του Αγ. Μαισέν του έδωσαν το παρωνύμιο ο κακός.
Το 1086 ο στρατός της Καστίλλης καταστράφηκε σε μάχη από τους Αλμοραβίδες, οι οποίοι απείλησαν τον ετεροθαλή αδελφό του Βερεγγάριο-Ραϋμόνδο Β΄ κόμη της Βαρκελώνης. Ο Ούγος ΣΤ΄ ανέλαβε εκστρατεία στην Ιβηρική το 1087 μαζί με τον ετεροθαλή αδελφό του Ραϋμόνδο Δ΄ κόμη της Τουλούζης για να βοηθήσουν τον αδελφό τους.
Ανέλαβε τον σταυρό κατά την Α΄ Σταυροφορία μαζί με τους δύο προαναφερθέντες αδελφούς του· ο Ρϋμόνδος Δ΄ έγινε ο πρώτος κόμης της Τρίπολης. Συμμετείχε και στη Σταυροφορία του 1101 (μεταξύ της Α΄ και της Β΄ Σταυροφορίας) με το στρατό του Γουλιέλμου Θ΄ δούκα της Ακουιτανίας.
Λουδοβίκος του Μονπανσιέ

Βιογραφία

Ήταν γιος του Λουδοβίκου πρίγκιπα του Λα Ρος-συρ-Υόν και της Λουίζας των Βουρβόνων, κόρης του Γιλβέρτου κόμη του Μονπανσιέ.
Γιόχαν Φίλιππ Ζίμπενκέες

Βιογραφία

Γεννήθηκε στις 4 Οκτωβρίου 1759 στην Νυρεμβέργη. Σπούδασε θεολογία, φιλοσοφία και φιλολογία στο Πανεπιστήμιο Άλτντορφ. Διορίστηκε το 1791 έκτακτος καθηγητής της φιλοσοφίας, και το 1795 τακτικός καθηγητής φιλολογίας και αρχαιολογίας. Εργάστηκε ως ιδιωτικός διδάσκαλος σε μια εύπορη οικογένεια τραπεζίτη στην Βενετία. Από εκεί ταξίδεψε το 1788 στην Ρώμη, όπου εγκαταστάθηκε για ένα χρόνο, και από εκεί μετά στην Νάπολι.
Απεβίωσε στις 25 Ιουνίου 1796.
Ταλαάτ πασάς

Βιογραφικά στοιχεία

Γεννήθηκε στην Αδριανούπολη το 1874, που τελούσε ακόμα υπό Οθωμανική Αυτοκρατορία και ήταν γιος κατώτερου Οθωμανού αξιωματούχου. Αρχικά προσλήφθηκε από την τηλεγραφική εταιρεία στην Αδριανούπολη πλην όμως το 1893 συνελήφθη για ανατρεπτική δράση. Μετά την από δύο ετών αποφυλάκισή του διορίστηκε  γενικός γραμματέας των οθωμανικών ταχυδρομείων στη Θεσσαλονίκη όπου και εντάχθηκε από τους πρώτους στο κίνημα των Νεότουρκων, το 1908, με συνέπεια το ίδιο έτος να απολυθεί από την υπηρεσία του. Στη συνέχεια ανέλαβε μέλος της Επιτροπής για την Ένωση και Πρόοδο (ΕΕΠ), που αποτελούσε τον συνωμοτικό πυρήνα του κινήματος.
 Αργότερα με την επικράτηση των Νεότουρκων εκπροσωπώντας την γενέτειρά του στο οθωμανικό κοινοβούλιο  ανέλαβε Υπουργός Εσωτερικών (1913-1917), υπουργός Ταχυδρομείων, και γενικός γραμματέας της ΕΕΠ.

Σημειώνεται ότι πριν το ξέσπασμα του Α' Παγκοσμίου Πολέμου ο Ταλαάτ υποστήριζε τις δυνάμεις της Αντάντ. Με την έναρξη όμως του πολέμου η Οθωμανική Αυτοκρατορία τάχθηκε στο πλευρό των κεντρικών δυνάμεων κατά την τότε επιθυμία όπως αποδείχθηκε του υπουργού Στρατιωτικών Εμβέρ Πασά. Τότε ως υπουργός Εσωτερικών ο Ταλαάτ ανέλαβε την ευθύνη για τον εκτοπισμό των μειονοτήτων και κυρίως Αρμενίων και Ελλήνων.

Το 1917 ανέλαβε Μέγας Βεζίρης (1917-1918), θέση από την οποία και παραιτήθηκε στις 14 Οκτωβρίου 1918, λίγο πριν τη συνθηκολόγηση 
Διακρινόταν για την οξύνοια, την τόλμη αλλά και την απίστευτη σκληρότητά του, πρωτοστατώντας στα υπό των Γερμανών οργανωτών του οθωμανικού στρατού υποδειχθέντα σχέδια εκτοπισμού κάθε ελληνογενούς στοιχείου από τη Θράκη, τα παράλια της Μικράς Ασίας και του Πόντου. Ήταν ο κύριος υποκινητής και πρωταγωνιστής της διπλής γενοκτονίας αρχικά των Αρμενίων και στη συνέχεια των Χριστιανών Ελληνογενών, (παρότι επίσημα ήταν Οθωμανοί υπήκοοι), με σφαγές και εκτοπισμούς κατά τη διάρκεια του Α' Παγκοσμίου Πολέμου που υλοποιήθηκαν με δική του εντολή από την Άνοιξη του 1914 μέχρι το 1918.
 
Μία από τις πολλές μαρτυρίες της οργανωμένης εκείνης εξολόθρευσης είναι και η ακόλουθη διαταγή του Ταλαάτ ως υπουργού Εσωτερικών προς τη νομαρχία Χαλεπίου, που βρέθηκε στο Χαλέπι το 1918, μετά την ήττα της Οθωμανικής Αυτοκρατορίας, όπου κατά το πιθανότερο παρόμοιες πρέπει να εστάλησαν και σε άλλες νομαρχίες, αν όχι σ΄ όλες.
Προς την νομαρχία Χαλεπίου
Σύμφωνα με προγενέστερη κοινοποίηση η κυβέρνηση έχει αποφασίσει την ολοσχερή εξόντωση των διαβιούντων στη χώρα, Αρμενίων. Πας όστις ήθελε αντιταχθεί στη διαταγή αυτή δεν μπορεί πλέον ν΄ αποτελεί μέρος της διοίκησης. Άνευ ουδεμίας διάκρισης για τις γυναίκες, τα παιδιά και τους αναπήρους, οσονδήποτε τραγικά κι αν είναι τα μέσα εξόντωσης και αφού καταπνιγεί η φωνή της συνειδήσεως πρέπει να τεθεί τέρμα στην ύπαρξή τους.

13 Σεπτεμβρίου 1915

Ο Υπουργός Εσωτερικών 
Μ. Ταλαάτ
Αμέσως μετά την υπογραφή της ανακωχής του Μούδρου ο Ταλαάτ μαζί με τους άλλους δύο ηγέτες της τριανδρίας, Εμβέρ πασά και Κεμάλ πασά, διέφυγαν στη Γερμανία. Εκεί τρία χρόνια μετά, το 1921, ο Ταλαάτ δολοφονήθηκε από τον Αρμένιο φυγά Τεϋλιριάν.
303 Ιωσηφίνα

Φυσικά χαρακτηριστικά

Η διάμετρος της Ιωσηφίνας υπολογίζεται σε 99 χιλιόμετρα, ενώ η μάζα της εκτιμάται σε 1,03 τετράκις εκατομμύριο τόνους για μέση πυκνότητα 2 gr/cm³. Με αυτή την πυκνότητα, η επιτάχυνση της βαρύτητας στον ισημερινό της Ιωσηφίνας θα είναι 2,78 cm/sec² (352 φορές μικρότερη από την αντίστοιχη γήινη), ενώ η ταχύτητα διαφυγής από την επιφάνεια 52,5 m/sec (189 χιλιόμετρα την ώρα). Ο φασματικός της τύπος είναι άγνωστος, ενώ το άλβεδό της είναι 0,059 (από δεδομένα του IRAS). Είναι άγνωστο αν και με ποια περίοδο περιστρέφεται η Ιωσηφίνα γύρω από τον εαυτό της. Η μέση θερμοκρασία στην επιφάνεια της Ιωσηφίνας εκτιμάται σε 115 περίπου βαθμούς Κελσίου κάτω από το μηδέν.
Αλέξανδρος Παρράς

Παναιτωλικός

Ξεκίνησε τη σταδιοδρομία του στις ακαδημίες του Παναιτωλικού. Υπέγραψε το πρώτο του επαγγελματικό συμβόλαιο τον Αύγουστο του 2017. 
Έκανε το ντεμπούτο του στη Superleague στις 21 Οκτωβρίου 2017, σε έναν αγώνα εναντίον της Κέρκυρας.

Διεθνής σταδιοδρομία

Έχει μία συμμετοχή με την Εθνική Ελπίδων.
Έτσο της Λοθαριγγίας

Βιογραφία

Ήταν γιος του Χέρμαν Α΄ παλατινού κόμη της Λοθαριγγίας και της Χάυλβιχ φον Ντίλινγκεν. Ως παιδί μορφώθηκε από τον Ούλριχ επίσκοπο του Άουγκσμπουργκ, συγγενή της μητέρας του.
Η σύζυγός του Ματίλντα των Οθωνιδών ήταν κόρη του Όθωνα Α΄ της Γερμανίας και της Θεοφανούς των Σκληρών. Ο Έτσο απέκτησε εξέχουσα θέση, όταν ο αδελφός της Ματίλντας, ο Όθων Γ΄ έγινε βασιλιάς της Γερμανίας. Ο γάμος του έγινε με την παρότρυνση της Θεοφανούς, μάλλον για να προσεταιριστεί την άνοδο της ισχύος των Ετσονιδών. Η προίκα της Ματίλντας ήταν από τις εκτάσεις των Οθωνιδών στη Θουριγγία και τη Φραγκονία. 
Το 996 διαδέχθηκε τον πατέρα του με τους τρεις αδελφούς του· έλαβε κομητείες -ελεύθερες φεουδαρχικά (in allodium)- και το αββαείο του Έσσεν. Όταν απεβίωσε ο Όθων Γ΄, ο Έτσο διεκδίκησε τον τίτλο του βασιλιά, αλλά τελικά έγινε ο Ερρίκος Β΄ (2ος εξάδελφος του Όθωνα Γ΄). Ο Ερρίκος Β΄ αμφισβήτησε την προίκα της Ματίλντας, αλλά όταν χρειάστηκε τη στρατιωτική του συνδρομή, συμφιλιώθηκε. Όταν ο Έτσο του έφερε νίκη, του αναγνώρισε την προίκα και του έδωσε και άλλες γαίες· μάλιστα πάντρεψε τη Ριχέτσα (κόρη του Έτσο) με τον Μιέσκο Β΄ Λάμπερτ της Πολωνίας.
Με αυτές τις τεράστιες εκτάσεις έγινε από τους ισχυρότερους πρίγκιπες. Η αίγλη του φαίνεται από την ίδρυση του αββαείου Μπράουβαϊλερ, που άρχισε το ζεύγος μετά από το ταξίδι του στη Ρώμη το 1024. Η μονή έγινε ο τόπος ταφής του Οίκου. Το 1025 απεβίσε η Ματίλντα και το 1034 απεβίωσε ο Έτσο στο Ζάαλφελτ σε ηλικία 79 ετών· τάφηκε στο αββαείο του Μπράουβαϊλερ. 
Ο συγγραφέας του έργου Fundatio monasterii Brunwilarensis τον περιγράφει ως επιβλητικό στο παράστημα. Ενδιαφέρθηκε για τις υποθέσεις του και την αύξηση των εδαφών του. Η επιδεξιότητα που επέδειξε με την Θεφοανώ, τον Όθωνα Γ΄ και τον Ερρίκο Β΄ μαρτυρούν την ικανότητά του.